Էզեկիել Լավեսի

Էզեկիել Իան Լավեսի (իսպ.՝ Ezequiel Iván Lavezzi, ), արգենտինացի ֆուտբոլիստ, հարձակվող։ Հանդես է գալիս ֆրանսիական «ՊՍԺ»-ում և Արգենտինայի ազգային հավաքականում։

Լավեսիին Իտալիայում անվանեցին «Նոր Մարադոնա»։

Ակումբային կարիերա

«Էստուդիանտես» 
2003 թվականին Լավեսին պայմանագիր է կնքել «Էստուդիանտեսի» հետ։ Առաջին թիմի կազմում մեկ մրցաշրջանի ընթացքում մասնակցել է 39 խաղի՝ դառնալով 17 գոլի հեղինակ։

«Ջենոա» և «Սան Լորենսո» 
2004 թվականին մեկ միլիոն եվրոյի դիմաց ֆուտբոլիստը տեղափոխվել է իտալական «Ջենոա»։ Իր առաջին մրցաշրջանում նա վարձավճարով տեղափոխվել է «Սան Լորենսո»։

Մրցաշրջանի արդյունքում «Ջենոան» տեղափոխվել է Սերիա C1, ինչի պատճառով Լավեսին 1.2 միլիոն եվրոյի դիմաց տեղափոխվել է «Սան Լորենսո»։

«Նապոլի» 
2007 թվականի հուլիսի 5-ին արգենտինացին տեղափոխվել է իտալական «Նապոլի»։ Նա թիմի հետ կնքել է 5 տարվա պայմանագիր։ Թիմը նրա համար վճարել է 6 միլիոն եվրո, իսկ ֆուտբոլիստը նոր թիմի կազմում ստացել է 7 համարի մարզաշապիկը։

Թիմի կազմում Լավեսին սկսել է իր մրցելույթները լավ ցուցանիշով՝ Իտալիայի գավաթի շրջանակներում կայացած «Պիզայի» դեմ խաղում դառնալով հեթ-տրիկի հեղինակ։ Իտալիայի առաջնությունում իր առաջին գոլը Լավեսին հեղինակել է 2007 սեպտեմբերի 2-ին՝ «Ուդինեզեի» դեմ խաղում։

2010 թվականի հունվարի 12-ին Լավեսին երկարաձգել է իր գործող պայմանագիրը թիմի հետ մինչև 2015 թվականը։

Թիմի կազմում 2012 թվականին Լավեսին դարձել է Իտալիայի գավաթակիր։

«ՊՍԺ» 
2012 թվականի հուլիսի 2-ին Լիգա 1-ը ներկայացնող «ՊՍԺ»-ն 30 միլիոն եվրոյի դիմաց գնել է արգենտինացի հարձակվողին։ Լիգա 1-ում իր նորամուտը Լավեսին նշել է 2012 թվականի օգոստոսի 11-ին՝ «Լորիենի» դեմ խաղում, որն ավարտվել է 2:2 հաշվով։ Թիմի կազմում իր առաջին գոլերը խփել է նոյեմբերի 21-ին՝ Չեմպիոնների լիգայի շրջանակներում կայացած «Դինամո Կիևի» դեմ խաղում։

Չեմպիոնների լիգայում իր երրորդ գոլը Էզեկիելը խփել է դեկտեմբերի 4-ին՝ «Պորտուի» դեմ խաղում, գրավելով Հելթոնի պաշտպանած դարպասը։ Ֆրանսիայի առաջնությունում իր առաջին գոլը Լավեսին խփել է 2012 թվականի դեկտեմբերի 8-ին՝ «Պարկ դե Պրանսում» կայացած «Էվիանի» դեմ խաղում։

2013 թվականի փետրվարի 12-ին՝ Չեմպիոնների լիգայի շրջանակներում կայացած «Վալենսիայի» դեմ խաղում Էզեկիելը դառնալով գոլի հեղինակ օգնել է իր թիմին հաղթել 1:2 հաշվով։ 2015 թվականի ապրիլի 25-ին՝ «Լիլի» դեմ խաղում Լավեսին դարձել է հեթ-տրիկի հեղինակ։ Հանդիպումն ավարտվել է 6:1 հաշվով։

Մայիսի 16-ին նա դարձել է հաղթական գոլի հեղինակ «Մոնպելիեի» դեմ խաղում, օգնելով թիմին հաղթել 2:1 հաշվով։

Միջազգային կարիերա 
Ազգային հավաքականի կազմում իր դեբյուտը Լավեսին նշել է 2007 թվականի ապրիլի 18-ին՝ Չիլիի հավաքականի դեմ խաղում։

2008 թվականին ընդգրկվել է Արգենտինայի Օլիմպիական հավաքականի կազմում, և մասնակցել է Պեկինի Օլիմպիական խաղերին։

Լավեսին 2014 թվականին մասնակցել է Աշխարհի առաջնությանը։

Վիճակագրություն

Ակումբային վիճակագրություն

Միջազգային վիճակագրություն

Ձեռքբերումներ

«Սան լորենսո» 
 Արգենտինայի չեմպիոն - 2007

«Նապոլի» 
 Իտալիայի գավաթակիր - 2012

«ՊՍԺ» 
 Ֆրանսիայի չեմպիոն - 2013, 2014, 2015
 Ֆրանսիայի սուպերգավաթակիր - 2013, 2014, 2015
 Ֆրանսիայի գավաթակիր - 2015
 Ֆրանսիայի լիգայի գավաթակիր - 2014, 2015

Միջազգային 
 Օլիմպիական խաղերի չեմպիոն - 2008
 Աշխարհի փոխչեմպիոն - 2014
 Ամերիկայի գավաթի արծաթե մեդալակիր - 2015

Ծանոթագրություններ

Արտաքին հղումներ 
 Պրոֆիլը national-football-teams.com կայքում
 Պրոֆիլը soccerway.com կայքում
 Պրոֆիլը «ՊՍԺ»-ի պաշտոնական կայքում 
 Պրոֆիլը futbolpunto.com կայքում 
 Պրոֆիլը futbol360.com կայքում

Պարի Սեն Ժերմենի ֆուտբոլիստներ
Նապոլիի ֆուտբոլիստներ
Արգենտինայի հավաքականի ֆուտբոլիստներ
2008 թվականի Ամառային օլիմպիական խաղերի չեմպիոններ
Ֆուտբոլի հարձակվողներ
Իտալիայի լեգեոներ ֆուտբոլիստներ
Սան Լորենսոյի ֆուտբոլիստներ
Արգենտինացի ֆուտբոլիստներ
Ջենոայի ֆուտբոլիստներ